ધોરણ-૧૦નું પરિણામ આ વખતે ૨૮ મેના રોજ જાહેર કરવામાં આવનાર છે. ગતવર્ષે ધોરણ-૧૦માં નિયમિત વિદ્યાર્થીઓનું પરિણામ ૬૮.૨૪ ટકા જાહેર કરાયું હતું. જોકે, આ વખતે ગણિતના લીધે પરિણામ નીચું જાય તેવી શક્યતા છે. પરંતુ બોર્ડ દ્વારા પોતાની ‘સ્ટાઈલ’ મુજબ પરિણામ ખુબ નીચું ન દેખાય તે માટે આ વખતે પણ નિયમિત વિદ્યાર્થીઓનું જ પરિણામ બતાવી ટકાવારી ઊંચી બતાવવાનો પ્રયાસ કરશે. જોકે, ખરેખર બોર્ડનું પરિણામ આ વખતે બે ટકા જેટલું નીચું જવાની શક્યતા સૂત્રોએ વ્યક્ત કરી છે.